
Komisijų darbams pasibaigus. 


Pasibaigus Karaliaučiaus lietuvių lenkų plenumo 
konferencijai ir išrinkus tris komisijas, kurios turėjo 
tęsti toliau lietuvių lenkų susitarimo darbus, esame 
rašę, kad vargiai ar bus prie ko nors pageidaujamo 
prieita, nes kol neišspręstas pagrindinis to ginčo klau- 
simas, t. y. Vilniaus ir visos Rytų Lietuvos klausimas, 
vargiai begalima prie ko nors prieiti. Taip ištikrųjų 
ir atsitiko. 

Kaip žinoma, Karaliaučiaus konferencijoj pa- 
skirtų tartis komisijų darbai ėjo Kaune, Varšuvoj ir 
Berlyne. Iš tų trijų komisijų susitarė tik viena Berly- 
no komisija kai del vietinio judėjimo per demarkaci- 
jos liniją, kuri liko pavadinta administratyvine linija. 
Varšuvoj buvo svarstomi ekonominiai ir susisiekimo 
reikalai, tačiau nei vienu, nei kitu klausimu nesusitar- 
ta. Pasirašytas tik derybų eigos protokolas ir raportas 
būsiančiam plenumui Karaliaučiuje. ; 

Kaune posėdžiavo saugumo ir nuostolių klau- 
simo komisija, kuri ne tik nesutarė svarstomais klau- 
simais, bet net negalėjo susitarti ir del raporto apie 
savo darbą plenumui. Taip baigus savo darbus, ko- 


misijoms, teks rinktis Karaliaučiuj konferencijos ple- 


numui, kurs susipažinęs su komisijų darbais, turės 
nustatyti, kas toliau daryti. 


Darydamas visų trijų komisijų darbų apžvalgą, _ 


„Lietuvos Aidas“ taip rašo: 

„Su lenkais deramės ne pirmą kartą. Ne pirmą 
kartą lietuvių lenkų ginču yra užsiėmusi ir T. S-ga. 
Tačiau visos derybos, tiek tiesioginės Kopenhagoj, 
Lugano, tiek Briusely, T. S-gai tarpininkaujant, ne- 
davė jokių vaisių. Del ko?. Del to, kad visą laiką, 
šiaip ar taip derybos buvo statomos, jos užkliūdavo 
už Vilniaus klausimo. Taip dalykams esant, aišku 
buvo, kad jei ir toliau bus mėginama ieškoti lietuvių 


lenkų konilikto išrišimo tokiais pat metodais, tai iš 
anksto galima būtų pasakyti, kad nieko iš tų mėgini- 
mų neišeis. Todel pernai metais T. S-ga, susirūpin- 
dama taikos išlaikymu rytų Europoj, gruodžio mėn. 
rezoliucijoj vėl patarė abiem šalims pradėti derybas, 
statydama derybų tikslu šį kartą ne konilikto išspren- 
dimą iš esmės, bet tik rasti bent šiokį tokį sugyveni- 
mo modus vivendi tam, „kad būtų užtikrinta taika“ 
Palengvinti deryboms T. S-ga savo rezoliucijoj pasižy- 
mėjo, kad derybose neturi būti liečiami klausimai, 
kuriais abi valstybės nėra vienodų pažiūrų, O prane- 
šėjas Bloklandas net konkrečiai nurodė vieną iš tokių 
išimtinų iš derybų klausimų, būtent Vilniaus. Reiškia, 
T. S-ga atsižvelgdama į šiuo metu vargu ar nugali- 
mus sunkumus galutinai ginčui išspręsti, davė dery- 
boms lyg ir minimališką programą, del kurios jai 
atrodė, kad nebus ypatingų kliūčių susitarti. 

Su tokiu aukštos Ženevos instancijos palaimini- 
mu prasidėjo naujos lietuvių lenkų tiesioginės derybos 
iš pradžių raštū, notomis, paskiau žodžiu.  Karaliau- 
čiuj, ir vėliau trijose komisijose, kurių darbai, be 
mažos išimties, kaip kad dabar pasirodo, vis del to 
nebuvo sėkmingi. Kur to naujo nepasisekimo prie- 
žastis? 

Komisijų darbai liko be vaisių del to, kad Len- 
kija derybose nesilaikė T. S-gos gruodžio mėn. rezo- 
Liucijos. Lenkijai pirmoj eilėj rūpėjo rasti ne modus 
vivendi tarp abiejų kraštų, bet išgauti iš Lietuvos 
dabartinio status quo pripažinimą. -Kitais žodžiais 
tariant, Lenkija visuose savo siūlymuose ir lietuvių 
projektų traktavime kėlė savo prasme kaip tik tuos 
klausimus, kurie derybose negalėjo būti liečiami, ei- 
nant T. S-gos rezoliucija. Vilniaus klausimu, sakysim, 
abi valstybės yra nevienodų pažiūrų, tačiau lenkai 

savo pasiūlytam nepuolimo pakte Vilniaus teoriją 
norėjo laikyti neginčijama Lenkijos dalimi. Lenkai 
atmetė lietuvių pasiūlytą saugumo projektą del to, kad 
jame buvo norima tiksliai nustatyti; kas yra ginčijami 
klausimai. Kalbant del susiekimo geležinkeliais, len- 
kai siūlė susiekimą per okupuotosios Lietuvos terito- 
riją ir demarkacijos liniją ir atmetė Lietuvos projektą, 
kad susisiekimas su Lenkija eitų pro tas pat pasienio 
stotis, kaip ir su kitomis valstybėmis, t. y. pro Vir“ 
balį, Pagėgius ar Obelius. Juk demarkacijos linija 
yra uždaryta susisiekimui ne tik Lenkijai, bet visam 
užsieniui bendrai, „o del ko, tai tą visi gerai žino. 
Jei lietuviai turėtų tiesioginę teisėtai nustatytą bendru 
susitarimu sieną su Lenkija ir neleistų judėjimo pro 
tą sieną, tada ištikrųjų, lenkai galėtų būti nepatenkinti, 
Bet dabar, kol galutinai siena tarp abiejų valstybių 
nėra išvesta, tol volens nolens reikia tenkintis, norint, 
pradėti susisiekimą, bendru su kitomis užsienių val- 
stybėmis keliu. Gal tas ir nepatogu, bet kol Vilniaus 
wraštas yra ginčo objektas, tol jis privalo būti ištirtas 
iš Lenkijos teritorijos, kalbant apie susisiekimą tarp 
abiejų valstybių. Taigi, komisijų darbai Kaune ir Var- 
šuvoj pasibaigė be rezultatų kaip tik todel, kad lenkai 
priesingai T. S-gos rezoliucijai, derybose stengėsi 
kelti sau naudinga prasme ginčijamus klausimus. 


Nutraukę be vaisių derybas, lenkai dabar varo 
propagandą užsieniuose ir Ženevoj, stengdamiesi atsa- 
komybę už derybų nevaisingumą primesti Lietuvai, 
kuri pasak lenkų, elgusis priešingai T. S-gos rezoliu- 
cijai. Prancūzų oticiozas „Le Temps“, rašydamas apie 
derybų nepavykimą, kaltina tuo Lietuvą. Pasak laikraš- 
čio, lenkai, siūlydami Lietuvai nepuolimo sutartį, da- 
vę „geriausią garantiją“ prieš bet kurį ginkluotą kon- 
fliktą su Lenkija. Lietuvių kontrprojekto lenkai „Le 
Temps“ nuomone, negalėję priimti, kadangi „Lenkija 
negali sutikti kvestionuoti savo tautinės teritorijos sinte- 
gralumo“, tuo tarpu kai lenkų nepuolimo sutartis 
buvusi „paskutinė nusileidimų riba, lig kurios Len- 
kija galėjo eiti, neskriausdama savo gyviausių tauti- 
nių teisių, kurias ji laiko galutinai nustatytomis“. Ži- 
noma, jeigu T. S-gos gruodžio mėn. rezoliuciją aiš- 
kinti taip, kad Vilniaus klausimas yra ginčijamas klau- 
simas tik Lietuvai, ir todel lietuviai derybose jo negali 
kelti, o Lenkijai jis yra baigtas, tai aišku, kad derybų 
verčiau ir pradėti nereikėjo. 

Bet tokio tautų sąjungos rezoliucijos aiškinimo 
negali būti: Be to, jei lenkų nepuolimo projektas bu- 
vęs nusileidimų maksimumas, tai būtų įdomu sužino- 
koks galėtų būti lenkų „nusileidimų minimumas“, jei 
nusileidimų maksimumą sudaro... svetimos teritorijos 
pasisavinimas? 


Taigi faktas, kad iš komisijų darbų nieko neišė- 
jo. Tenka laukti plenumo, o iš ten klausimas vėl grįš 
Ženevon. Lietuva davė didžiausius įrodymus, kad ji 
tikrai nori surasti modus vivendi su Lenkija, bet ir 


nuo savo teisių ji neatsisakys. Jei Lenkija būtų taip 
nuoširdžiai vadavus T. Sąjungos rezoliucijos dvasia, 
kaip ir Lietuva, tai derybų balansas šiandien būtų 
buvęs teigiamas. Bet jei iš derybų norima padaryti 
ne susitaikymo veiksnys, bet prievartos kelias, tai iš 
jų nieko gero niekad neišeis. 

Paskutinė giesmė. 
(Gyvenimo vaizdelis). 


Išaušo pavasaris. Oras prakvipo sprogstančių 
medžių ir žydinčių gėlių kvapu. Kur tik pažvelgti gė- 
lės siuntė akimis pasveikinimą, padabintą įvairiausio- 
mis varsomis, gyvybės laime ir žydėjimo džiaugsmu. 
Saulutė, kaip kokia tikra gyvybės karaitė, bėrė ant 
žaliumo, baltumo ir raudonumo, kurie taip ūmai 
apklojo žemę — sroves auksu žėrinčių spindulių. Ne- 
buvo tylos, nebuvo liūdesio pasauly. Pavasaris tai 
padaro, kad su juo visuomet grįžta įvairiausias džiau- 
gsmas. Visas pasaulis džiaugsmu ir laime virė tik vie- 
nam sodžiaus berneliui, Antanui, nes meilė visuomet 
atgaivina žmogų. Jam Onutė buvo pavasariu, jiemdviem 
abiem tatai tasai pavasaris pražydo varsų mozaika, 
jiems dainavo meilės ir laimės dainas. 

Jiedu pamilo vienas kitą kaip tik pavasarį. Tai 
buvo paprasta, tyra širdinga meilė. Per Onytę nema- 
tė nieko; kitos mergaitės neturėjo jos akių-žibuoklių, 
plaukų ir to balselio, kuris liūliavo jį amžinos meilės 
prižadais. Po sunkaus visos dienos laukų darbo, vos 
tik kveptelėjo šiek tiek, bėgo prie jos baltos gritelės, 
apsuptos žydinčių vyšnių ir obelių vainiku. Mintis apie 
Onytę nešė jį prie jos meilės sparnais. Sirdis veržėsi 
į tą trobelę, kur pirmą sykį ją pamatė per jos sesers 
vestuvės. 

Zvilgterėjo viens į kitą — ir pamilo viens antrą. 
Tos pavasario išvakarėstasai suktinis minioj, toji šalta 
naktelė Suartino juodu ir nuo to laiko buvo vienas 
antro. Dingo del žmonių, nuskendo nuosavioj meilėj, 
kuri praryja žmones amžinai. 

Nuolat atsimindavo tą juodą šydą tamsios nak- 
telės, kuri juodu pirmą kartą paslėpė nuo žmonių 
akių, kai po karšto suktinio išėjo oran prasivėdinti. 

Buvo dar tylu tuomet ant žemės, visa miegojo, 
tik danguje žėrinčios žvaigždutės buvo vienintelės liu- 
dininkės paslaptingos jų kalbos. Tenai Onytės žodžiai 
jo sieloje keitėsi atsiminimais ir žydėjo ateities pa- 
vasariu. 

Ilgai ėjo jiedu drauge į tyrus laukus, į netolimą 
mišką, kuris buvo tamsesnis už naktį, ir svajoja apie 
bendrą laimę. Kaip žemė apie šiltą vasarą, taip juodu 
svajojo apie nesuprantamą meilę. 

Gegužy, gražiausiam visų metų  mėnesy, Anta- 
nas, vikrus kaimo berniukas, vedė graikščią, lieknę 
Onytę. Ir buvo gi vestuves!.. Visą kaimą nukvietę į 
vestuves, kad pasidalyti savo džiaugsmu ir laime. Dvi 
nakti drožė muzikantai iš peties, o įsiūbuota daino- 
mis grįčia drebėjo nuo įsismaginusio šokiuose jauni- 
mo trepsėjimų. Ilgai atsimindavo tas vestuves, nes 
nieks nesuardė tvarkos muštynėmis, O svečiai labai 
linksmai žaidė. 

Paliko vieni. Onytė gavo kraičio trobą ir kelias 

dešimtines žemės, Antanas kelis  šimtelius pinigais 
kaipo dalį iš tėviškės. Laimė pradėjo jiems reikštis 
begalinė. Šviesi: ateitis jiems žibėjo ir ėmė juos savo 
stiprian glėbin. 


Vilniaus skersgatvio vaizdelis sulig B. Jamonto piešinio. 


Mylėjosi begaliniai. Antanas turėjo turtą, apie 
kurį visuomet svajojo. Įgijo jį be jokio vargo. Visa 
taip slidžiai nuėjo, kad kartais net stebėdavosi, kad 
pataikė įgyti tai, del ko kiti visą gyvenimą kovoja ir 
krinta nugalėti. Matyt taip Aukščiausias skyrė! Džiau- 
gsmo savo apsakyti negalėdavo. Kartais jam rodyda- 
vosi, kad tuo džiaugsmu pripildys visą mieliosios 
Onytės sielą. 

Kasdieną jai apie tai sakydavo, kas valandėlę 
žadino ją pilnais laimės žodžiais ir vis jautė, kad ne- 
išreiškė dar jai savo laimės. Užsidarė juodu meilės 
pasauly, kaip saulės rate, kad amžinai juo šviesti pa- 
sauliui. Ir švietė. 

Jau visa savaitė Onytė guli ir sunkiai serga. 
Žydriosios akys žėrėjo įtariamai. Negalėjo anksti kelti 
ir išvirti Antanui pusryčių. Kaip gi skaudu jai tai 

buvo! Kiek kartu mėgino pakelti galvą, tačiau ta tuo- 
jau atgal krisdavo ant priegalvio. Kiek kartu pažvel- 
gdav „į stovintį "prie lovos skausmo perimtą vyrą; 
tiek kartų akys ašaromis pasriūdavo. Motiejus paver- 
kdavo pakampėse, nusilpo nuo nemiegotų 
naktų. Jau ir noro nebeteko dirbti. Rankos 
jam nupuldavo, tiesiog nebevaldė jų. Jau 
ir gyventi nebenorėjo. Kad tik pasveiktų— 
kalbėdavo nusiminęs. 

Parvežė iš miestelio gydytoją. Tasai 
apžiūrėjo išdžiuvusią ir kenčiančią Onytę. 

— Kas yra ponas daktare? 4 

— Bus visa gerai, nenusiminkite. 

— Nusišaldė. Praeis... ižiū 
ligonį. 

Įspaudė į delną gydytojui kelis rublius 
ir veždamas atgal miestan gydytoją, klau- 
sinėjo, kas per liga. Negalėjo sužinoti nuo 
gydytojo tikros tiesos. 

Onytės sveikata kasdien ėjo blogyn. 
Ligonis dar kalbėjo, bet visai silpnu balsu. 
Antanas budėjo prie jos. Neįsileisdavo 
nieko kaimynų į namus. Troško, kad ligo- 
nė tik jį turėtų prieš akis. 

Viskas gęso del jo. Pasaulis pasida- 
rė kitokis, šaltas, abejingas. Pavasaris dar 
buvo — bet jam nebuvo jau puikus, ne- 
teko savo pirmykščio grožio.„ Paukščių 
čiulbėjimas sode rodėsi jam varnų krank- 
sėjimu. Išbėgdavo oran ir vaikydavo iš so- 
do čiulbančius paukščius. Negalėjo nieko 
valgyti, nei veikti. Onytė vedžiojo stikli- 
nėmis akimis po pirkią ir kuomet Anta- 
nas prieidavo prie lovos jinai glostydavo 
garbinuotus jo plaukus karštu delnu. 

— Ar aš pagysiu, Antanėli? 

— Pagysi, mano mieloji, pagysi! 

— Neliūsk, brangusis, Dievas man 
duos sveikatos. Ateis toks pat pavasaris... 

— Aeis, brangioji, ateis... 

— Bet manęs jau nebus... 

— Ir vėl.. 

Čia jis ašaromis paspringo ir nusigrį- 
žo į langą... Per langą pamatė besileidžian- 
čią saulutę. Jam pasidarė taip liūdną, 
kaip niekuomet gyvenime. Už lango pava- 
saris žėrėjo — o grįčioje viešpatavo žmo- 
gaus skausmas ir liūdesys. 

Vieškeliu į kaimą slinko žilas, susikuprinęs se- 
nis, pasiramsčiuodamas lazda, nešinąs po pažaste 
seną smuiką, kuriuo tolimiems žmonėms griežė apie 
savo skausmus ir nelaimes. Iš tolo grįžo į gimtinį 
kaimą. Niekas jo negalėjo pažinti, bet jis pažino. 
Buvo tai kadaisia laimingas Antanas, šiandien žilas 
senelis, kuris norėjo savo kaulus padėti šale mylimos 
žmonos. Prisiminė tą kelią ir ta puikų šilą, ku- 
riuo šaltą naktį kadaisia ėjo su Onytė, kuri per šalo 
ir nuo to mirė. Pamatė ir tą kryžių, kuri liepė pa- 
statyti ant mylimos žmonos kapo prieš išeinant į pa- 
saulį. Atsistojo prie kryžiaus ir ašaromis apsiliejo. 
Kadaisia naujas gražus kryžius, šiandien jau palinkęs, 
senas, kaip ir jis. Kybantis ant jo Kristus pajuodęs 
ir surūdijęs nuo lietaus, lentelę su žmonos vardu kaž- 
kas nežinomas nuplėšė. 


Literatų gatvelė Vilniuje. 


s Toje valandoje pasijuto pats vienas pasauly, kai 
tuomet, Onytei mirus. 

Atsiklaupė ant kapo, suėmė rankas ir gailiai 
verkdamas meldėsi. Kaip gi gera jam buvo verkti ir 
kalbėti su Dievu toje nuošalioje vietelėje! 

Po valandėlės drebaučiomis rankomis išsitraukė 
iš krepšelio smuiką ir pradėjo griežti... Jautė, kad 
niekuomet jo smuikas taip gražiai negriežė. Verkė 
tyriausiu žmogaus skausmu, kokį tik gali žmogus iš- 
reikšti. Širdis negalėjo skausmu tverti... 

Tai buvo paskutinė giesmė... 


V. B—ras. 

Trobesius naikinąs grybas. 


Naikina naminis grybas by kokią medieną, ne- 
žiūrint į jos kirtimo laiką. Progai pasitaikius, jis ap- 
ninka ir kitką; pavyzdžiui, jis gadina sienų klijuojamus 
popierius ir šiaip popierių, odą, paveikslus, kilimus, 
baltinius, drabužius, jei tik visi šitie daiktai bus drė- 
gnai, nevėdinami laikomi, nes drėgmė — kaip tik gera 
sąlyga grybui veistis. 

Atsiradęs naminis grybas naikina „nepaprastai 
greit. Bendrai, gyvent namuose, kur įsiveisia naminis 
grybas, labai nesveika. Ne tik galvos sopėjimas, astma, 
dirksnių šiltinė per jį gaunama, bet dar įgyjama pa- 
linkimas į nepaprastai pavojingas ligas, kaip sakysim, 
vėžio. 


Vilniaus Kalvarijų vaizdeliai. 


XXII stotis. V. Jėzui deda ant pečių kryžių. 


Šis tas apie masonus. 
(Žiūr. „Vyties“ 11 nr.). 


Kadangi katalikybė yra masonijos priešininkė, 
ji yra priešininkė ir tų „kilnių“ sumanymų, kuruos 
masonai stengias įvykinti. Tasai, kam brangūs yra tie 
kilnūs sumanymai, kas nori juos įvykdyti, tasai turi 
dėii visas pastangas, kad būtų sunaikinta katalikybė. 
"kius dalykus masonų vadai nuolat kala į galvą savo 
sekėjams. 

Per ilgą kalimą jie įkala į galvą ir nebūtų daly- 
kų, iškreipdami jų protą ir valią. Del to rasime daug 
masonų ir masonijos sekėjų, kurie nė kiek neabejoja 
masonijos kilnumu. Jie nebeprotauja ir nebegalvoda- 
mi yra įsitikinę, kad masonija esanti civilizacijos, 
progreso motina, šviesos šaltinis, o katalikybė esanti 
' masonybės ir visa.to, kas yra gera didžiausia prie- 
šininkė. Del to ją reikia sunaikinti. Bet tokiam ma- 
sonui neįeina į galvą, gerai įsisamoninti, kas yra ta 
kultūra, ar civilizacija, kas tas progresas, kas galop 
pati masonybė, „kokiu būdu, kokiu veikimu ji gali 
būti civilizacijos, progreso motina, šviesos ir visokių 
palaimų šaltinis. Jis to visai negalvoja, jam tai įkalė 

į galvą ložose masonų vyresnieji vadovai, jis ta nuo- 
mone visai persisunkė ir tapo tikru fanatiku. 

Masonų vyresnieji del to taip stipriai įkala sa- 
viesiems katalikybės neapykantą, kad paskiau jie su 
visu įnirtimu pultų Katalikų Bažnyčią. Iš tikro, taip 
bekalbant, daugelis masonų ir jų sekėjų įgyja tokios 
katalikybės neapykantos, jog ji netoli nuo pasiutimo. 
Išgirdęs patį kataliko, o už vis kunigo vardą, toks 
masonas piktumu nebesitveria. Jam tuoj atsistoja gal- 
voje, kad katalikybė esanti didžiausia didžiausia prie- 
šininkė viso to, kas gera, nors to nieks katalikybei 
nėra įrodęs. Neapkęsdami krikščionybės, kai kurie 
masonai priėjo prie to, jog ėmė garbinti šėtoną. Jie 
garbiną šetoną, kaipo katalikybės priešinybę. Jie turi 
parašę ir giesmę šetonui. Toje giesmėje, tarp kitko, 
pasakyta: „Pakelkite savo galvą tautos, eina pro šalį 
šėtonas didysis“. Tą giesmę šėtonui jie gieda savo 
ložose. 

Šėtonui himną yra parašęs masonas Giosne 
Carducci. Tame himne, tarp ko kita, pasakyta: „Svei- 
kas šėtone revoliucijonieriau, kerštėjančioji proto jėga“. 

Tą himną masonai gieda pačiuose iškilminguose 
atsitikimuose. 

1887 m. rugpiūčio 27 d. tą himną šėtonui ma- 

Drėgmė ir šviesos stoka — tai grybo gyvenimo 
sąlygos. Sausame ore jis nustoja gyvybės per 5 mi- 
nutes; jo sporai kiek atsparesni. Tat sausos medienos 
sausame ore grybas neveikia. Jei užkrėstą medį džio- 

lėlis, prisilietęs prie sveikos medienos, » jei: trobesys 
šiltas bei drėgnas, grybą perkels iš supuvusio gaba- 
lėlio į sveiką medį ir tuo būdu jį užkrės. 


Bet daugiausiai grybas dauginasi ir platinasi 


Vilniaus priemiesčių vaizdeliai, 


„Geležinė trobelė“ netoli Vilniaus. Vidury geležinkelis iš Vilniaus i N. Vileiką. 


vinti, galima ne tik sutrukdyti grybo augimas, bet 
dargi grybas užmušti. i 
Sis grybas taipogi labai jautrus į šilumą. Prie 
5 C šalčio grybas miršta, karštis vėl jam kenkia. 
Naminis grybas veisiasi dvejopai: grybo dalelė- 
mis ir sporomis. Kiekvienas supuvusio medžio gaba- 


sporomis (sėklomis). Paprasta akimi jų nematome; 
jei jų daug, tai jos mums atrodo gelsvai rudomis 
dulkėmis. Orui nors kiek sujudėjus, jos tuoj pakyla 
pakliuvusios drėgnon, šilton vieton ant medžio, tuoj 
išauga į naują grybą. 

Norint išvengti užkrėsti statomąją trobą naminiu 


sonai giedojo „Teatro Umberto“ Ryme. Tą patį him- 
ną giedojo šėtono garbei atidengiant paminklą maso- 
nui Marrini, ėjo masonų ir masonuojančių procesija 
su juodomis veliavomis, ant kurių buvo šėtono pa- 
veikslas. Šėtono vėliavą masonai norėjo pastatyti ant 
šv. Petro bažnyčios ir ant kitų ltalijos bažnyčių. 

Daug tokių ir panašių šėtono garbinimo atsiti- 
kimų aprašo Delessus savo veikale „Le Prablėme de 
I'heure prėsente“. Tarp ko kita jis aprašo ir juodą- 
sias mišias, kurias laiko kai kurie masonai šėtono 
garbei. Šėtono garbei laikomąsias „juodąsias mišias“ 
aprašo ir J. Ch. Huysmans savo veikale „La-Bas“. 

Nors masonai sakosi nekovoja su religija, tačiau 
visame masonų veikime dažniausiai vartojama jų prie- 
monė-—veidmainiavimas. Dar labiau jie veidmaniauja' 
kovodami su katalikų religija. 2 

Masonai lygiai taip pat kaip ir socijalistai skel- 
bia, kad jie nekliudą jokio tikėjimo, kad jie visiems 
palieką visišką tikėjimo laisvę. Kaip socijalistai, taip 
pat ir masonai, kad nenugązdintų naujai įstojusių 
į ložą krikščionių, paprastai neužgina jiems pildyti 
savo tikybos pareigų, bet stengias vis labiau ir labiau 
atšaldyti juos nuo tikėjimo, kad jie patys liautūs ėję 
savo rezoliucijos pareigas. Ir nuolatiUio gyvenimo 


patyrimas rodo, 'kad ilgainiui savo sekėjų mintyje pat 
masonybė užima religijos vietą. Persekiodami ir nai- 
kindami katalikų tikėjimą, masonai užsispyrę tvirtina, 
kad jie visai nepersekioja katalikų tikėjimo, anaiptol, 
jie esą net globėjai katalikų religijos ir jos palaiky- 
tojai, nors gyvenimas nuolat rodo, kad katalikybė ir 
masonybė yra kita kitai taip priešingos, kaip ugnis 
ir vanduo. 

Puldami katalikų religiją ir norėdami nesukelti 
prieš save katalikų minią, masonai vienu choru šau- 
kia, kad jie religijos nekliudą, kad jie kovoja tik su 
klerikalizmu, tai yra su dvasiškija. Bet masonų vadas 
Cordavan savo konferencijoje aiškiai paskelbė, kad 
masonai klerikalizmu vadina katalikų religiją. 

~  Griaudami katalikų religiją, masonai kartais sa- 
kosi tekovoją tik su vienuoliais, nes vienuolynai esą 
tamsybės ir fanatizmo lizdai. Masonai pradžioje sa- 
kos net ir su kunigais nekovoją, nes juk be kunigų 
tikyba negalima, o jie prieš tikybą nieko neturi. 

Pasmaugę vienuolius, masonai ima smaugti ku- 


"nigus. Juk, girdi, ir kunigų dvasia tokia pat, kaip ir 


vienuolių. Jie vieni blogi ir kiti blogi. Toliau maso- 
nai ima pulti tikinčiuosiuosius katalikus, pravardžiuo- 
dami juos klerikalais, paskui ima pulti pačią tikybą ir 

grybu, reikia medžiai (rąstai, lentos) gerai išdžiovinti; 
jie turi pagulėti kur pastogėje bent metus. Reikia 
vengti statyti trobesį žemoje, drėgnoje vietoje. Nie- 
kuomet nereikia užmiršti gerai vėdinti, o' ypač apatinį 
gyvenimą, jei namai kelių aukštų. 

Jei vis tik naminis grybas įsiveržė, tai jis reikia 

matų. Sienos reikia kiek galint geriau išdžiovinti ir 
ištepti kreozotu. Plyšiai sienose užtepami cementu. 
Iš dezinfekcijos priemonių geriausios pasirodė kreo- 
zotinis sviestas ir karbolineumas. Įvairūs patentuoti 
vaistai, kaip tai; mikotonatonas, antimirulionas ir 
panašūs mažai ką teveikia. 


Mūsų krašto vaizdeliai. 


Nemuno tiltas Gardine rusų susprogdintas 1915 m. 


naikinti, išpiaunant ne tik grybo aiškiai paliestąją 
medžiagą, bet ir tuos sveikuosius rąstus ir lentas, 
kurie prisiliečia užkrėstųjų. Išpiautasis medis reikia 
tuojau sudeginti, o jo vieton įdėti kitas sausas ir 
sveikas arba ta vieta užmūryti plytomis. Žemės iš po 
pūnančių grybų reikia iškasti, o jų vieton priberti 
stambaus žvyro ir apibarstyti pionu sluoksniu nege- 
sytų kalkių. Visas trobesys vėdinamas kelias savaites. 
Reikia grybas rūpestingai pašalinti nuo“sienų ir pa- 


Kiti vėl pataria naują medžiagą, taip pat visas 
medžio dalis, kurių prisilies įstatomojį medžiaga, du 
sykiu ištepti 5 proc. bordo skystimu; jo vietoje gali- 
ma imti vario vitriolio (paprastai vadinamo mėlynu 
akmenėliu ar grišpanu) 5 ar 10 proc., ar karbolineu- 
mo — paskutinysis vartojamas negyvenamuose trobe- 
siuose. 

ant tikybos pastatytąją dorą, žodžiu sakant, visą ka- 
talikų religiją. 

Masonai puola katalikybę, kaipo didžiausį pikta- 
darį. Tuo tarpu jokių piktadarybių katalikybei niekas 
nėra įrodęs: nei masonai, nei kas kitas. Priešingai, 
katalikybė yra daug palaimų atnešusi ir dabar tebe- 
neša pasauliui. O masonija rengia pražūtį. Masonai 
kalte įkala žmonėms į galvą, kad katalikybė, kuri ne- 
ša žmonijai palaimą, esanti biauriausia žmonijos prie- 


šininkė, o  masonija, bedievybė, kuri neša tautoms 
mirtį ir supuvimą, esanti didžiausias žmonijos prie- 
telis. 


Savo veidmainiavimus masonai laiko dorais ir 
pateisinamais, nes jie esą reikalingi kovoje su tam- 
sybėmis, tai yra su katalikų tikėjimu. 

Tiesa, tokia taktika yra gal ir tikslinga, bet dau- 
giau negu. niekšiška. 

Progai pasitaikius, kartais ir patys masonai pri- 
sipažįsta, jog masonybė yra griežtai priešinga tikybai, 
ypač katalikybei, ir jog masonybė pati turi užimti 
katalikybės vietą. Taip šit anglų masonų vadas 
I.-C. Parkison sako: „Rymo katalikų tikyba ir maso- 
nybė yra ne vien nesujungiamos, bet griežtai priešin- 
gos viena antrai“. Masonų laikraštis „Herold“ 1909 m. 


geguž. 5 d. sako, kad svarbi masonijos užduotis yra 
sulaužyti katalikybės galybę. Tą patį skelbia ir ma- 
sonų illuminatų tėvas Weisshaupt. Masonų visuotinia- 
me susirinkime Belgijoj 1900 m. Belgijos masonų 
vyriausysis vadas paskelbė, kad religija turinti būti 


sunaikinta. Tam paskelbimui pritarė visas masonų 
susirinkimas. Žymus masonų vadas Carlos von Ga- 
gern sako: „Religija ir masonybė yra du prieštarau- 


jančiu dalyku. Patys, vyriausieji masonų vadai pripa- 
žįsta, kad „Kova tarp Bažnyčios ir masonijos yra žūt 
ar būt kova, kova be atilsio, be pasigailėjimo“. 

Prancūzijoj, Italijoj, Belgijoj, Ispanijoj, Portuga- 
lijoj, Lietuvoj ir tt. kova tarp katalikų ir masonų eina 
su visu jėgų įtempimu, lygu koks viesulas. Kova ver- 
da visoje linijoj ir nukreipta prieš Bažnyčią, religiją 
ir patį Dievą. 

Italijos masonai reikalavo, kad popiežius būtų 
sudegintas. Italijos masonų konstitucijoj pasakyta, 
kad masonybė turi užimti tikybų vietą. Masonas 
Bazot, generalis Didžiųjų Rytų sekretorius, sako, kad 
masOnybė esanti vienintelė jų religija. 


(B. d.) 

Plačiame pasauly. 


Anglijos planai Lietuvos Lenkijos ginčui likviduoti? 


Estijos spauda'praneša, kad Anglija sugalvojusi 
naują būdą likviduoti Lietuvos ginčą su Lenkija. 

Londonas esą sugalvojęs sudaryti ekonominę Pa- 
baltės federaciją, kurion projektuojama tuo tarpu įtrau- 
kti Latvija, Lietuva ir Lenkija. Sioj federacijoj, jei ji 
pasisektų sudaryti, svarbi rolė tektų Klaipėdos kraštui 
ir Rytų Lietuvai su Vilniumi. Vilniaus kraštui numato- 
ma duoti autonomija, bet jis liktų Lenkijos suverenite- 
te, kaip Klaipėdos kraštas Lietuvos suverenitete. Lie- 
tuva, Latvija ir Lenkija, sudarydamos tokią federaciją, 
turėtų panaikinti muito rubežius. 

Reikia manyti, kad šis projektas, kaip ir daugelis 
jam panašių, greičiau bus ne Londono, bet Varšuvos 
padarinys. 


Lietuvos Prancūzijos laikina sutartis. 


Liepos mėn. 20 d. Lietuvos pasiuntinys Prancū- 
zijoj, p. Klimas, Paryžiuj pasirašė su Prancūzija laiki- 
ną prekybos sutartį. Prancūzija taiko Lietuvai minima- 
linį tarifą svarbiausioms Lietuvos prekėms, kaip gy- 


voeo TT 


sėmenų aliejui, gintarui, medžiui, celiuliozui ir fanerai. 

Kitoms prekėms taikomas Lietuvai, kaip ir lat- 
viams ir estams, vidutinis tarifas (Prancūzai turi tris 
tarifus: maksimalį, vidutinį ir minimalį). Lietuva teikia 
prancūzams muitų konsolidaciją šiems Lietuvos muito 
tarifo paragrafams: 27, 28, 32, 37, 38, 113, 119, 120, 
173, 183. Be to, Lietuva pasižada apsaugoti prancūzų 
prekes nuo falsifikacijos. Į sutartį Lietuva įtraukia Lat- 
vijos ir Estijos klauzules. Sutartis įgyja galios nuo šių 
metų rugpiūčio mėn. 1 dienos ir automatiškai atsinau- 
jina vienai iš sutariančių pusių nedenonsavus jos 6 
mėnesius prieš terminą. Sutarty numatyta ateity suda- 
ryti tarifinė sutartis. 


Lietuvos jūrų skautai Kopenhagoj. 


Pastaruoju laiku 10 Lietuvių jūros skautų iš Klai- 
pėdos uosto savo laivu „Budžiu“ išplaukė į Daniją. 
Kopenhagos uoste lietuvių skautus iškilmingai sutiko 
danų skautai. Lietuvos jūrų skautai vizitavo danų skau- 
tams ir lankė žymesnes vietas. 


Hołówko skiriamas atstovu Estijon. 


Lenkų spauda praneša, kad buvęs Lenkijos dele- 
gacijos pirmininkas Kauno derybose p.. Hołówko ski- 
riamas Lenkijos atstovu Talinan. Atstovas Taline Chor- 
wata perkeliamas Helsinkin. 

Sąryšy su šiuo paskyrimu, kai kurie laikraščiai 
rašo, kad p. Holėwko esąs atkakliausias Pabaltės blo- 
ko su Lenkija šalininkas, todel tai esą turės įtakos į 
Estijos politiką. 


Amžinos taikos paktas bus visų priimtas. 


Radio žiniomis Britanija, Australija, Kanada, Ai- 
rija, Naujoji Zelandija, pietinė Afrika, Prancūzija, Itali- 
ja, Vokietija ir Belgija pranešė Amerikos Jungtinių Val- 
stybių vyriausybei, kad jos priima Kelogo pasiūlymus 
del amžinos taikos pakto. 


Vokiečių dainos šventė Vienoj. 


Pastaromis dienomis Vienoje įvyko vokiečių dai- 
nos šventė, į kurią suvažiavo vokiečių dainininkai iš 
visų kraštų. Toj šventėj dalyvavo ir Brazilijos miesto 
Šaopaolo vokiečių choras. Iš viso šventėje dalyvavo 
apie 150.000 dainininkų. 

Vokiečių dainos šventės suruošimas Vienoje Iabai 
nepatiko prancūzams, kurie tame įžiūri Vokietijos Au- 
strijos susiartinimą, del to prancūzų spauda labai pa- 
šiepė tą šventę. 


Uždarytas Rygos profesinių sąjungų biuras. 


Rygos laikraščiai praneša, kad šio mėn. 25 die- 
ną Rygos apygardos teismo sprendimu uždaryta Rygos 
profesinių sąjungų centralinis biuras. Sprendimas mo- 
tyvuotas tuo, kad biuras varęs priešvalstybinį darbą ir 
agitavęs nuversti vyriausybę. Be to susekta, kad biuras 
priešvalstybiniam veikimui gavęs pinigų iš Sovietų Ru- 
sijos. Uždarytasis biuras ruošėsi dalyvauti rudenį įvyk- 
stančiuos seimo rinkimuos. Rygos miesto tarybos rin- 
kimuos biuras jau dalyvavo. Apie Rygos profesinių są- 
jungų centralinį biurą spietėsi komunistų šalininkai. 

Nepr. Lietuvoje. 


Lietuvos nota Tautų Sąjungai. 


Lietuvos vyriausybė pasiuntė Tautų Sąjungos ge- 
neraliniam sekretoriui tokio turinio notą: 

„Pone Generalini Sekretoriau! 

Spaudoj pasirodė žinių apie lenkų kariuomenės 
manievrus rugpiūčio mėn. Vilniaus srity ties demarka- 
cijos linija, kaip atsakymas į nesenai pasibaigusius lie- 
tuvių manievrus Varėnoj, 

Kas liečia lietuvių manievrus, tai jie nebuvo nu- 
matyti. Tiesa, Varėnoj yra poligonas iš rusų laikų, kur 
kas vasarą lietuvių artilerija atlieka savo šaudymo pra- 
timus. Lietuvos vyriausybė visuomet įspėja apie tai 
lenkų vyriausybę bet kokiems galimiems nesusiprati- 
išvengti. Lenkų artilerija taip pat lavinasi šaudyme tarp 
Švenčionių ir Pabradų ties demarkacijos linija (Alek- 
siejevskij poligon“). Tas šaudymas niekuomet neiššaukė 
incidentų nei iš vienos nei iš antros pusės. 

Visai kitaip atrodo klausimas apie kariuomenės 
manievrus ties demarkacijos linija. Sutraukimas lenkų 
kariuomėnės didesniam skaičiųj sudarytų tokį pavojų 
Lietuvai, jog jos vyriausybė laikytų save priversta at- 
sargai sustiprinti lietuvių kariuomenę opiems punktams 
apsaugoti. Tokiomis aplinkybėmis galėtų įvykti inciden- 
tai, kurie pastatytų taiką pavojun. 

Patiekdamas šiuos faktus Tamstos žiniai, turiu 
garbės prašyti Jūsų Ekscelenciją teiktis juos patikrinti 
ir, teigiamu atveju, leisti veikti Tautų Sąjungos tarybos 
1927 m. gruodžio m. 10 d. rezoliucijoj numatytam or- 
ganui gręsiantiems pasienio incidentams išvengti. 

Teikitės priimti, Pone Generalini Sekretoriau, ma- 
no aukščiausios pagarbos patikrinimus. 

(—) A. Voldemaras 
Ministeris Pirmininkas ir Užs. Reik. Ministeris. 


Lietuvos nota Lenkijai. 


Liepos mėn. 23 dieną Lietuvos vyriausybė pa- 
siuntė lenkų vyriausybei notą, -kuria siūloma sušaukti 

lietuvių lenkų delegacijų plenumo posėdis Karaliaučiuj 
laikotarpy tarp rugpiūčio 15—20 d. 


Generolas Alfred Burt Lietuvo. 


Laivu „Baltonia“ į Klaipėdą atvyko anglų briga- 
dos generolas Alfredas Burt, žinomas skautų organiza- 
torius ir Pabaltės valstybių draugas, Lietuvos „Vyties“ 
kryžiaus kavalierius. Jis vyksta į tarptautinį skautų kon- 
„gresą Rygoj, iš kur važiuos toliau į Taliną. 

Generolas Burt aplankė Palangą, kur buvo pri- 
imtas Lietuvos Respublikos Prezidanto p. A. Smeto- 
nos. Kitą dieną jis padarė vizitus Klaipėdos krašto gu- 
bernatoriui p. Merkiui ir kitiems centro ir vietinės val- 
džios aukštiesiems valdininkams. Paskiau gen. Burt 
išvyko į Kauną. Kaune užtruko kelias dienas, padarė 
vizitus krašto apsaugos min. gen. T. Daukantui, pava- 
dojui vyr. štabo viršininkui pulk. Kubiliūnui, aplankė 
lietuvių skautus, dalyvavo žuvusiųjų lakūnų laidotuvėse 
ir uždėjo ant jų kapo du vainiku. 

Gen. Burtui pagerbti Karininkų Romovėj buvo 
surengti iškilmingi pietūs. Iš Kauno gen. Burt išvyko 
Rygon. Į stotį ji palydėjo anglų nepaprastas pasiunti- 
nys ir įgaliotas min. Lietuvai p. Addison, Latvijos char- 
ge d'affaires Rušans, gen V. Nagevičius, pulk. Kirlys, 
šaulių sąjungos viršininkas majoras Kalmantavičius, avi- 
acijos karininkai, skautai ir skautės. 


Šventojo Sosto Internuncijus Lietuvai. 


Liepos mėn. 21 dieną Kaunan atvyko naujas Va- 
tikano internuncijus Lietuvai J. E. arkivyskupas Ricar- 
do Bartaloni. 

Internuncijų stoty susitiko J. E. arkivyskupas J. 
Skvireckas, Telšių vyskupas J. Staugaitis, Panevėžio 
vyskupas J. Paltarokas, Kaišedorių vyskupas M. Kukta, 
švietimo min. inž. Šakenis, švietimo reikalų ministeri- 
jos tikybos departamento referentas dek. Mironas, už- 
sienio reikalų ministerijos atstovas Dr. M. Mažiulis, 
prelatas A. Jakštas Dambrauskas, daug dvasiškijos ir 
šiaip publikos. 

J. Ekscelencija arkivyskupas R. Bartalno tuoj nu- 
vyko nunciatan. Savo kredencialus įteiksiąs grįžus iš 
atostogų Respublikos Prezidentui. 


"Orlaivių katastrofa. 


Liepos mėn. 18 dieną antrosios eskadrilės lėktu- 
vai darė rikiuotės skraidymo bandymus. Lakūnams kaž 
kaip nepastebint lėktuvai tiek vienas prie kito prisiar- 
tinę, kad susidūrė. Tai atsitiko ties Freda. Iš 500 me- 
trų aukščio jie krito ant žemės ir sudužo. Užsimušė 
vyresnysis leitenantas Tumelis ir lakūnas puskarin. Ma- 
žonas. Sunkiai susižeidė kapit. Stanaitis ir vyr. leit. 
Katukovas. Sužeistieji tuojau nugabenti ligoninėn, o už- 
simušusieji iškilmingai palaidoti Kauno karo kapinėse. 


Gandai apie Kiprą Petrauską. 


Kaž kas nežinia kokiais sumetimais Kaune palei- 
do gandų apie pasaulinio garso Lietuvos artistą dai- 
ninką Kiprą Petrauską, kuris pastaruoju laiku vieši už- 
- sieniuose. Vieni kalbėjo, kad Kipras Petrauskas sun- 
sužeistas, kiti — užmuštas, treti — kad jį ištikusi au- 
tomobilio katastrofa ir t. t. Tie gandai sukėlė nemaža 
triukšmo. Bematant Kaune buvo išpirktos visos Petrau- 
sko įdainuotos gramafonų plytelės. Buvo padaryta žy- 
gių tiems gandams patikrinti. Atsiklausta Lietuvos at- 

stovybės Romoj ir Berlyne. Pagalios Kipras Petrauskas 
pats liepos m, 25 d. atsiuntė Kaunan telegramą iš Mi- 
lano, kad esąs „sveikas kaip ridikas“ ir ryt būsiąs Kau- 
ne. Ta telegrama visus begalo nudžiugino. 

Vilniaus kronika. 


Apsivylęs... keršija. 


Pasibaigus negeistinai lietuvių lenkų derybų ko- 
misijų darbams, lenkų spauda vėl pradėjo puolimus 
prieš Lietuvą, o pirmoj eilėi prieš jos vyriausybės gal- 
vą, ministerį pirmininką ir užsienių reik. min. prof. 
Voldemarą. Kad išliejus kuodaugiausiai pamazgų, gau- 
do visokias „sensacijas“, kartais brangiai už jas mokė- 
dama. Siuo kartu teko pasipelnyti kaž kokiam svieto 
pareigai Koziejui, kuris sakosi nuo senai pažįstąs pro- 
fesorių Voldemarą ir pripliauškė apie ji vilniškiams 
lenkų laikraščiams šlykščiausių prasimanymų. Ypač vi- 
sokių šlykštenybių apie prof, Voldemaro asmenį įsidė- 
jo vedamajame straipsny subankrutijęs Vilniaus „demo- 
kratų“, pasivadinusių save „krajovcais“ organas „Kurjer 
Wileński“. Nesistebime to laikraštpalaikio nekultūringu- 
mu, nes prie to esame pripratę, tik norime paaiškinti, 
kokiu būdu tos „sensacijos“ atsiradusios. Mat tasai Ko- 
ziej'us, kaipo rusų emigrantas, besibastydamas po pla- 
tuji pasaulį, buvo pakliuvęs ir Nepr. Lietuvoj. Ten pa- 
sidavęs ukrainiečiu norėjo gauti kokią nors vietą, tačiau 
padaužęs įstaigų slenksčius turėjo kraustytis iš kur atė- 
jęs, nieko nepešęs. Taigi, norėdamas, atkeršyti atvyko 
Vilniun ir padarė „reveliacijų“ lenkų laikraščiams, kurie 
dar savaip pagrąžinę jas ir įsidėjo. 


Kaž kas „kabo ore“. 


Lygiai, kaip prieš pereitųjų metų nelemtąsias ru- 
dens retorsijas, taip ir šiemet pastaruoju laiku lenkų 
laikraščiuose kasdien pastebima visokių prasimanymų 
apie lietuvių žiaurumus. ypač pademarkacijėj, apie šiau- 
lių puolimus ir t.t. Matyt, kad kas nors vėl „kabo ore“, 
todel reikia priruošti lenkų visuomenės opinija, kad 
paskiau galima būtų mitinguoti ir kaltinti nekaltuosius, 
To pavyzdį turėjome pereitų metų rudenį. 


Emigrantai atgyja. 


Pablogėjus lietuvių lenkų santykiams po nenusi- 
sekusių derybų, pradėjo ryškiau reikštis ir esančių Ry- 
tų Lietuvoi atbėgusių iš Nepr. Lietuvos „emigrantų“ 
veikimas. Siuo žygiu jie savo veikimą permetė į sodžių, 
kur platina savo leidžiamą Vilniuje literatūrą ir žodžiu 
skelbia nebūtus daiktus apie Lietuvos vyriausybę ir jos 
politiką. Nors daugumas jiems netiki ir varo šalin, ta- 
čiau vis tik randasi vienas kitas jaunuolis, kuris norė- 
damas pasirodyti „pažangiuoju“ padeda tėvynės išdavi- 
kams varyti pragaištingą darbą, visai nenuvokdamas ką 
daro. Laikas būtų susiprasti ir saugotis jų kaip ugnies. 


Konfiskata. 


Miesto storastos įsakymu šio mėn. 29 dieną su- 
konfiskuota paskutinis „Zycie Ludu“ numeris. [žiūrėta 
nusikaltimo prieš 1-jį spaudos dekreto paragrafą. 

Lenkų laikraščių pranešimu taip pat traukiamas 
teismo atsakomybėn „Vilniaus Aido“ redaktorius už 
straipsnį „Nauji receptai“, tilpusį šių metų „Vilniaus 


Aido“ 82 nr. 


M. Latour'o spaustuvėje Vilniuje. 


